b'\n_START_ARTICLE_\nNATO\n_START_SECTION_\nNATO transformacija\n_START_PARAGRAPH_\n1989\xc2\xa0m. Europoje prasid\xc4\x97jo fundamental\xc5\xabs politiniai pasikeitimai, kuri\xc5\xb3 d\xc4\x97ka baig\xc4\x97si karinis ir ideologinis Europos padalijimas ir i\xc5\xa1iro Var\xc5\xa1uvos paktas. Soviet\xc5\xb3 S\xc4\x85jungos \xc5\xbelugimas 1991\xc2\xa0m. prat\xc4\x99s\xc4\x97 \xc5\xa1\xc4\xaf proces\xc4\x85. Pa\xc5\xbeym\xc4\x97tos ir kitos po 1989\xc2\xa0m. \xc4\xafvestos svarbios naujov\xc4\x97s. Tai naujos strategijos koncepcijos pri\xc4\x97mimas Romos auk\xc5\xa1\xc4\x8diausio lygio susitikime 1991\xc2\xa0m., i\xc5\xa1aug\xc4\x99s bendradarbiavimas ir koordinacija su kitomis tarptautin\xc4\x97mis institucijomis. Koncepcija numat\xc4\x97 ma\xc5\xbeinti priklausomum\xc4\x85 nuo branduolinio ginklo._NEWLINE_Nuo 1990\xc2\xa0m. bir\xc5\xbeelio m\xc4\x97n. vykusio Londone auk\xc5\xa1\xc4\x8diausio lygio Aljanso susitikimo prasid\xc4\x97jo esmin\xc4\x97 NATO transformacija. Jos tikslas sukurti atskiras, bet ne atskirtas karines paj\xc4\x97gas, kuriomis gal\xc4\x97t\xc5\xb3 pasinaudoti tiek NATO tiek VES. Pasikeitus pad\xc4\x97\xc4\x8diai 1993\xc2\xa0m. NATO valstybi\xc5\xb3 taikos metu esan\xc4\x8dios paj\xc4\x97gos, palyginti su 1990\xc2\xa0m., suma\xc5\xbe\xc4\x97jo \xc2\xbc . NATO dispozicijai priklausan\xc4\x8dias paj\xc4\x97gas galima suskirstyti \xc4\xaf 3 kategorijas: neatid\xc4\x97liotinos ir greito reagavimo paj\xc4\x97gos, pagrindin\xc4\x97s gynybos paj\xc4\x97gos ir nei\xc5\xa1skleistos (rezervin\xc4\x97s) paj\xc4\x97gos.\n_START_SECTION_\nNATO finansavimas\n_START_PARAGRAPH_\nNATO strukt\xc5\xabroms i\xc5\xa1laikyti yra sukurtas bendras civilinis ir karinis fondas. J\xc4\xaf sudaro valstyb\xc4\x97s, besiremian\xc4\x8dios i\xc5\xa1laid\xc5\xb3 pasidalijimo principu. NATO finansiniai i\xc5\xa1tekliai skiriami \xc4\xaf du atskirus t. y. karin\xc4\xaf ir civilin\xc4\xaf biud\xc5\xbeetus. Spr\xc4\x99sti finansiniams i\xc5\xa1tekli\xc5\xb3 sunkumams buvo \xc4\xafkurta Vyriausioji i\xc5\xa1tekli\xc5\xb3 taryba (SRB).'